दरवाज़ा पूरा खुला रखो
जब तक हम धीरे-धीरे साथ-साथ चलते हुए नहीं आते
जब तक मैं अपनी दुल्हन के साथ उस दरवाज़े से अंदर नहीं आता
ब्रुकलिन डॉजर्स बधाई हो मार्टी
क्या बार मिट्ज़वाह वाला लड़का हमारे पास स्टेज पर आएगा?
-वह है कहाँ? -मुझे नहीं पता।
मार्टी। मार्टी, मैं हूँ। मुझे पता है तुम अंदर हो।
बाहर आ जाओ।
नहीं। मेरे पेट में दर्द है।
चलो, जो कर रहे हो उसे ख़त्म करो, और फिर हम अंदर चलते हैं।
-तुम होरा भी नहीं देख पाए। -मुझे फ़र्क नहीं पड़ता।
वहाँ बहुत ज़्यादा लोग हैं। वे सब मेरी ओर ही देख रहे हैं।
क्या तुमने उपहारों का ढेर देखा है?
तुम फ़ाउन्टेन पेनों की दुकान खोल सकते हो बशर्ते तुम अगला एक घंटा निकाल लो।
क्यों ना हम ऐसा करें, मोमबत्तियाँ जला लें, थोड़ा केक खा लें,
दादीमाँ फ़्लो के साथ एक डांस कर लें और फिर यहाँ से निकल जाते हैं?
मैं पूरा समय तुम्हारे साथ रहूँगी, वादा करती हूँ।
शानदार। आ जाओ यहाँ। आओ।
ठीक है। सब लोग, मुस्कुराओ।
द श्रिंक नेक्स्ट डोर
वंडरी एवं ब्लूमबर्ग के पॉडकास्ट पर आधारित
जोल, वह बबल गम।
सिनेमा लिंकन स्क्वेयर
वह तुम्हारे पास पहले से ही थी या तुम्हें वह सीट के नीचे चिपकी मिली?
-आ जाओ, जोल।
-हैलो, माँ। -हैलो, बच्चों।
-फ़िल्म कैसी थी? -अच्छी थी।
एक आदमी ने औरत जैसे कपड़े पहने और फिर दूसरे आदमी ने उसे चुम्मा दिया।
-बढ़िया। -हमें मज़ा आया।
-बहुत मज़ा आया, हाँ। -हाँ।
तुम्हारी दोपहर कैसी बीती?
मैं गाड़ी चलाकर शहर के बीच गई, वहाँ मुझे पार्किंग टिकट मिली,
मैंने ट्रैफ़िक पुलिस वाले से 20 मिनट तक बहस की। बहुत आनंद आया।
किसी वयस्क के साथ बिना रोक-टोक के बातचीत।
तो वह शानदार था।
अच्छा। देखो, मुझे जाना है।
इन्होंने खाना खाया?
बिल्कुल खाया। पॉपकॉर्न और जैली स्टिक।
-मार्टी। -मुझे जल्दी जाना है।
रुको। तुम्हारा जन्मदिन। हमें कोई योजना बनानी होगी।
-नहीं। तुम्हें पता है मुझे ताम-झाम पसंद नहीं। -कोई बड़ी पार्टी वगैरह नहीं करेंगे।
जल्दी आ जाना ताकि बच्चे भी शामिल हो पाएँ।
मैं चूल्हे पर कचालू भूनूँगी।
उससे आग लगने का अलार्म बज जाएगा।
वादा करती हूँ किसी को मज़े नहीं करने दूँगी।
-ठीक है? -बढ़िया लग रहा है। अच्छा, मैं आ जाऊँगा।
अरे, तुम वैसे जा कहाँ रहे हो? क्या कोई डे-ट है?
-नहीं। नहीं। -नहीं?
नहीं। मैं डॉ. हर्शकॉफ़ से मिलने जा रहा हूँ।
-फिर से? -हाँ।
मार्टी, यह... मैं बहुत ख़ुश हूँ।
क्या यह काम कर रहा है?
-शायद। अभी पता नहीं। -अच्छा।
मतलब, वह चाहते हैं मैं बताऊँ मैं क्या महसूस करता हूँ,
पर मेरा मुख्य एहसास है मैं कुछ नहीं बताना चाहता।
मार्टी।
देखो ज़रा ख़ुद को।
बस यह बताते रहो कि तुम्हें किन चीज़ों से चिंता होती है।
-ठीक है? -हाँ।
-मुझे तुम पर बहुत गर्व है। -अच्छा।
-आज के लिए धन्यवाद। -बाय। अच्छा।
-मुझे चलना चाहिए। बाय। -तुमसे प्यार करती हूँ। तुम पर गर्व है।
-बाय। -बाय, मार्टी अंकल।
फ़िलिस हमेशा से ज़्यादा मज़बूत रही है।
पर इस पिछले साल में, मेरा मतलब...
उसको बहुत कुछ झेलना पड़ा है।
मेरे पिता की मौत का उस पर गहरा असर पड़ा, और फिर...
उसका तलाक हो रहा है। मुझे उसके लिए बुरा लगता है।
मुझे भी बुरा लगा है।
पर यह उसका सेशन नहीं है।
तुम्हारा है।
माफ़ करना। यह सब मेरे लिए अभी भी नया है।
वैसे, मुझे तुम्हारी कमीज़ बहुत अच्छी लगी।
क्या यह राल्फ़ लॉरेन की है?
लिफ़शिट्ज़। यह उसका असली नाम है।
राल्फ़ लिफ़शिट्ज़।
नहीं। मुझे तो यह पता ही नहीं था।
मेरी उससे थोड़ी जान-पहचान है।
किसी यूजेए कार्यक्रम में उसके साथ तस्वीर ली थी। बहुत प्यारा आदमी है। उसकी चीज़ें कालातीत है।
वाक़ई हैं।
पर, मार्टी, तुमने बड़े प्रभावशाली तरीके से फिर से विषय बदल दिया है।
अब, चलो।
अपना ध्यान यहीं रखो।
मैं जानना चाहता हूँ, तुम्हारे पिता की मृत्यु का तुम्हारे ऊपर क्या प्रभाव पड़ा?
मेरे ऊपर?
मतलब, मैं तो ठीक हूँ।
ठीक हो?
तुमने अपने पिता को खोया है, मार्टी।
तुम्हारा ठीक ना होना बिल्कुल जायज़ है।
हाँ।
शायद इतना ठीक नहीं हूँ।
तुम्हें पता है किसी भावना को महसूस करना और उस भावना को कोई नाम दे पाना
तुम्हें कितना सशक्त और स्वतंत्र महसूस करवा सकता है?
मुझे उनकी याद आती है।
ज़रूर आती होगी।
जब मैं इस चीज़ के बारे में सोचता हूँ कि वह अब नहीं रहे, मुझे लगता है...
अच्छा नहीं लगता।
दर्द महसूस करने में कोई शर्म की बात नहीं है, मार्टी।
तुम्हें उनकी याद क्यों आती है?
वह मेरे डैडी थे।
और इसका मतलब है तुम बच्चे थे।
और बच्चा होना अच्छा होता है।
तुम्हें ज़िम्मेदारी उठाने की ज़रूरत नहीं होती।
-फ़ैसले लेने की ज़रूरत नहीं होती। -हाँ।
पर अब तुम्हें मर्द बनना पड़ेगा और इससे डर लगता है।
हाँ।
वह इसलिए क्योंकि हमारे पिता हमारे सामने आदर्श रखते हैं कि मर्द होना क्या होता है।
जब हम उन्हें खो देते हैं,
तो हमें ऐसा लगता है कि उनके साथ हमने मर्दानग़ी की मिसाल भी खो दी है।
हाँ। हाँ, बिल्कुल यही बात है। यही बात है।
मुझे इसके बारे में और बताओ।
हाँ। शायद, अब जब वह चले गए हैं,
मुझे लगता है, सब लोग मेरी ओर देख रहे हैं कि मैं उनकी कमी को पूरा करूँ।
पर...
पर तुम डरते हो कि वे तुम्हें अभी भी एक बच्चा ही समझते हैं
क्योंकि तुम भी ख़ुद को अभी तक बच्चा ही समझते हो।
मुझे लगता है अभी-अभी तुम्हारे साथ वह हुआ जिसे हम हेडश्रिंकर कहते हैं, दिमाग़ की बत्ती जलना।
हे भगवान।
और हमारा समय ख़त्म हो गया है।
मुझे ठीक उस समय सेशन का अंत करना बहुत बुरा लगता है जब हम किसी नतीजे पर पहुँचने वाले होते हैं,
पर डॉक्टर को भी खाना तो खाना है।
वैसे...
आमतौर पर मैं किसी कैफ़े पर जाकर कुछ खा लेता हूँ,
पर अगर तुम साथ आकर यह ख़त्म करना चाहो,
तो आ सकते हो।
-सच में? -हाँ।
मैं... हाँ, मुझे तुमसे उस समय के पैसे लेने पड़ेंगे।
-पर, रहने दो। -नहीं, नहीं।
कोई बात नहीं।
मुझे यह अच्छा लगेगा अगर तुम्हें इससे कोई ऐतराज़ नहीं है।
कोरियन बुफ़े एवं सैंडविच
-तुम 40 के होने वाले हो। -हाँ।
-अपने जन्मदिन पर क्या कर रहे हो? -तुम फ़िलिस जैसी बातें कर रहे हो।
कुछ नहीं। मुझे पार्टियाँ पसंद नहीं हैं।
मुझे उस सबमें मज़ा नहीं आता।
तुम्हारा बार मिट्ज़वाह तो हुआ ही होगा?
हाँ, पर मैंने उसका बहुत सारा हिस्सा देखा नहीं था।
मैं शौचालय में था। मुझे थोड़ी पाचनसंबंधी समस्याएँ हैं।
कभी-कभी मेरी अंदर की आँतें फ़ोन की तार की तरह
-आपस में उलझ जाती हैं। -अच्छा, ऐसा है।
मैं तो होरा भी नहीं देख पाया था। बहुत बुरा दिन था।
डॉक्टर।
यह चिकन खाकर देखो। सबसे बढ़िया है।
तीखा लगता है। मेरा पेट नहीं सहेगा।
तुम बहुत ख़ास चीज़ चूक रहे हो, मार्टी।
पर फिर,
मुझे अंदेशा है तुम काफ़ी चीज़ें चूक जाते हो, क्यों?
क्या तुम्हें लगता है जीवन का लक्ष्य स्वयं को तक़लीफ़ ना होने देना है?
जीवन का लक्ष्य तो जीना है।
तक़लीफ़ पाना तो जीने का हिस्सा है, मेरे दोस्त।
तो, क्या लोगे तुम?
ठीक है।
हाँ। मैं लेना चाहूँगा...
मेरी तहे-दिल से इच्छा है कि तुम मुझे बनाकर दो... हाँ।
हाँ। चलो मुझे सफ़ेद ब्रेड पर पनीर लगा दो।
सूखा, और एक सलाद का पत्ता डाल देना।
नहीं, नहीं। चलो ऐसा करें...
टमाटर के बारे में क्या ख़्याल है? ब्राउन ब्रेड पर टमाटर लगा लें, शायद?
तुम्हारा क्या ख़्याल है?
मेरे ख़्याल में तुम्हें कुछ ज़िम्मेदारी लेनी चाहिए
और कोई फ़ैसला करना चाहिए।
कोई भी सैंडविच चुनो, अच्छा?
चलो। बस जो मुँह से निकलता है, कह डालो।
चुनो। क्या लेना चाहोगे? कुछ भी।
-सोचो मत। -पनीर!
ऐसे। कर लिया। हो गया।
पनीर सैंडविच, एकदम फीका।
मुझे यह साफ़ पता चल रहा है, मार्टी, कि इकलौता लाडला बेटा होने के कारण
तुम्हें बच्चों की तरह रखा गया है। तुम्हें बड़ा होने की ज़रूरत नहीं पड़ी।
इसने तुम्हें रोक कर रखा है।
तुम सही हो। तुम बिल्कुल सही हो।
पर अब नहीं। अब अपनी ज़िंदगी की कमान संभालो।
अपने कर्मचारियों को और दुनिया को दिखा दो, बॉस कौन है।
अपने अधिकार-क्षेत्र के शासक बनो।
तुम क्या देख रहे हो?
मेरा एक नया मरीज़ है।
उसने आज मुझे कुछ ऐसा याद दिला दिया जिसके बारे में मैंने लंबे समय से नहीं सोचा है।
-इस लड़के को देखो। -हे भगवान।
क्या यह तुम्हारा बार मिट्ज़वाह है? तुम कितने प्यारे थे।
प्यारा?
देखो मैं कितना दुखी लग रहा हूँ।
-वह सस्ता सा सूट। -क्या यह क्लिप करने वाली टाई है?
सब लोग अमीर घरों में पैदा नहीं होते।
मैं यह नहीं कह रही। मुझे बस भूल गया था कि ऐसी टाईयाँ भी होती थीं।
मैं चाहता था वह एक बड़ा सा समारोह हो, जिसे धूमधाम से मनाया जाए।
ऐसा कुछ नहीं हुआ।
कोई पार्टी तक भी नहीं हुई।
तुम्हें ये तस्वीरें कहाँ से मिलीं?
हॉल की अलमारी से ढूँढ कर निकाली हैं।
लगता है मैंने शायद इन्हें बहुत लंबे समय से नहीं देखा है।
मुझे लगता है तुम बहुत मासूम लग रहे हो।
बस करो।
और मुझे अफ़सोस है तुम्हारे माता-पिता ने तुम्हें ख़ास महसूस नहीं करवाया।
कोई बात नहीं।
उनके पास इसके लिए पैसे नहीं थे।
और सच कहूँ तो, उन्हें ऐसा करना आता भी नहीं होगा।
मैं तुम्हें ख़ास महसूस करवाना चाहूँगी।
ऐसा है क्या?
बिल्कुल ऐसा ही है।
मुझे लगता है मेरे मुँह से प्याज़ की बू आ रही होगी।
हाँ। ठीक है।
वाह, नए कपड़े तो देखो।
ओह, हाँ। यह लिफ़शिट्ज़ की है।
-उसका असली नाम यही है। -बहुत आकर्षक लग रहे हो।
क्या सब लोग यहाँ आएँगे?
अभी। कृपया?
यह मेरा काम है कि मैं कार्यक्षेत्र के लक्ष्य निर्धारित कर
आपका, अपने सहकर्मियों का मार्गदर्शन करके उन्हें सफल परिणामों की ओर अग्रसर करूँ।
इस उद्देश्य के मद्दे-नज़र,
मैं कुछ नियम बना रहा हूँ
जिनकी मदद से हमारी पूरी टीम अपना सर्वोत्कृष्ट प्रदर्शन...
कर पाएगी।
काम सुबह ठीक नौ बजे शुरू होगा।
हाँ। यह अच्छा है।
कॉपियर मशीन के आसपास झुँड बनाकर
कोई चर्चा नहीं होगी कि "फ़ाल्कन क्रेस्ट" में क्या हुआ था।
खाने का समय 36 मिनट होगा। माफ़ करना, 30 मिनट।
मेरा शून्य छः की तरह लग रहा था। इसलिए मैंने ग़लत पढ़ लिया।
-माफ़ करना। घर में गड़बड़ चल रही थी। -हैलो, फ़िलिस। सुप्रभात।
मुझे नहीं पता था आज स्टाफ़ की मीटिंग है।
पता होता तो कोई फ़र्क पड़ता?
क्या मतलब?
क्या तुम्हें बिना कारण भी समय पर नहीं आना चाहिए?
अच्छा, अगर तुम्हें जानना ही है,
जोल ने आज बाल हटाने वाली क्रीम से अपने सिर में शैंपू कर लिया।
तो मेरा आठ साल का बच्चा अब अनुपम खेर जैसा लग रहा है।
तो आधा घंटा देर से आने के लिए मुझे खरी-खोटी मत सुनाओ, धन्यवाद।
इसे क्या हो गया है? हे भगवान।
दिन की क्या शुरुआत हुई है।
-हे भगवान। -फ़िलिस का इंतज़ार है।
बस अपना बैग रख रही हूँ, धन्यवाद।
-जैसे ही वह बैठ जाएगी। -थोड़ी संवेदना दिखाओगे, मार्टी।
मेरा बेटा गंजा हो गया है।
शायद तुम्हें अपनी बाल हटाने वाली क्रीम अलमारी में बंद करके रखनी चाहिए।
-इतनी नुक़्ता-चीनी बंद करो, मार्टी। -तुम्हारा इंतज़ार है, फ़िलिस।
-तुमने कल रात "फ़ाल्कन क्रेस्ट" देखा था? -मैं...
-मुझसे इंतज़ार नहीं हो रहा। -फ़िलिस!
-कितना मर्मस्पर्शी... -मैं...
मुझे तुम्हें थोड़ी डाँट लगानी ही पड़ेगी, अच्छा?
मैं कुछ नियम बनाने की कोशिश कर रहा हूँ।
अच्छा। ठीक है।
कृपया।
जिनमें सबसे ज़रूरी है...
माफ़ करना।
सबसे ज़रूरी है, काम पर,
हम...
काम की जगह पर, हम काम करेंगे।
अच्छा। तो इसका मतलब है कोई निजी बातचीत नहीं होगी।
फ़ोन पर कोई गप्पें नहीं मारी जाएँगी।
मार्टी। डॉ. हर्शकॉफ़ का फ़ोन है।
उनका फ़ोन है?
अच्छा। ख़ैर, ऐसा है। तकनीकी तौर पर यह...
यह काम से संबंधित है। तो...
उन्होंने कहा कुछ निजी बात करनी है।
बेहतर होगा तुम उन्हें बाद में फ़ोन करने के लिए कहो।
सही है। ठीक है।
इस एक अवसर पर, वैयक्तिक विशेषाधिकार के नाते,
मुझे इन सभी पूर्व वर्णित प्रतिबंधों से छूट प्राप्त है
क्योंकि तकनीकी तौर पर यह नियम तब तक लागू नहीं होंगे
जब तक यह मीटिंग स्थगित नहीं होगी।
तो, इस बात के साथ, यह मीटिंग स्थगित होती है।
नहीं। मीटिंग कुछ समय के लिए रोकी जाती है।
शह और मात।
लीरॉय।
प्यादे को कभी कम मत समझो, यार।
लो वह आ गया। हैलो!
-अरे, लीरॉय, बुरा ना मानो तो... धन्यवाद। -मुझे बुरा नहीं लगेगा।
बैठो।
ज़रूर।
-आने के लिए धन्यवाद। -हाँ।
-आशा है मैंने तुम्हारे काम में कोई अड़चन नहीं डाली। -नहीं। कोई बात नहीं।
सब ठीक है ना?
सब बहुत बढ़िया है।
मैं तुम्हारे बारे में सोच रहा था, मार्टी।
तुम मेरे बारे में सोच रहे थे?
तुम्हारा जन्मदिन आने वाला है, और मेरे पास तुम्हारे लिए एक बहुत शानदार विचार है।
तुम अपने जीवन का नियंत्रण अपने हाथ में लेना, एक नया आदमी बनना चाहते हो ना?
जीवन का नया अध्याय शुरू करना, है ना?
अँ-हँ।
मुझे लगता है तुम्हें इस महत्वपूर्ण क्षण को यादगार बनाना चाहिए।
मुझे लगता है तुम्हें अपने लिए एक दूसरा बार मिट्ज़वाह करना चाहिए।
-क्या? -एक अगला भाग।
वही खेल एक बार फिर।
रॉकी रिंग में दोबारा आया था।
तुम बीमाह पर वापस जाओगे।
-मुझे समझ नहीं आ रहा। -पर इस बारे में सोचो।
तुम पहले वाले के असर से अब तक उबरे नहीं हो।
तुम्हारा एक हिस्सा अभी भी उस शौचालय में अटका हुआ है
जहाँ तुम्हारी अंतड़ियाँ कुलबुला रही हैं।
यह एक और मौका हो सकता है।
उसे फिर से करो। तुम्हारा 40वाँ जन्मदिन मनाने का सबसे बढ़िया तरीका।
अँ-हँ।
दिलचस्प।
-तुम्हें बात बिल्कुल पसंद नहीं आई। -नहीं।
सोच कर देखो। यह एक असली यादगार उत्सव रहेगा।
तुम्हारे इस नए स्वरूप, इस नए तुम का एलान करने का एक तरीका।
मैं बता रहा हूँ, मुझे यह विचार बहुत पसंद आया है।
मैं अकृतज्ञ नहीं लगना चाहता,
पर क्या मैं इस बारे में सोच सकता हूँ?
बेशक़। मैं कोई... मैं तुम्हारे साथ कोई ज़बरदस्ती नहीं करूँगा।
यह निर्णय तुम्हारा होगा।
मुझे जाना है।
सेशन में मिलते हैं।
तुम्हारा दिन अच्छा बीते, मार्टी।
और जो भी निर्णय लो, मुझे बता देना।
-अरे। मुझे ऊपर आने देने के लिए धन्यवाद। -मुझे पता था तुम आओगे।
-क्या मतलब? -वह बरताव तुम्हारे जैसा बिल्कुल नहीं था।
क्या कह रही हो तुम?
मुझे पता है तुम यहाँ आज के लिए मुझसे माफ़ी माँगने आए हो।
किस चीज़ के लिए?
पूरे दफ़्तर के सामने मुझसे इतनी बद्तमीज़ी से बात करने के लिए।
मुझे अफ़सोस है अगर तुम्हें लगा मैंने बद्तमीज़ी की,
पर मैं नियंत्रण अपने हाथ में ले रहा हूँ।
अपने अधिकार-क्षेत्र का शासक बनने की कोशिश कर रहा हूँ।
तुम्हारा अधिकार-क्षेत्र? समझ गई।
हाँ।
तो, लगता है थैरेपी वाक़ई काम कर रही है, हँ?
-कर रही है। वाक़ई कर रही है। -ठीक है।
और डॉ. आइक को कुछ सूझा है।
-अब उनका नाम यह हो गया है? डॉ. आइक? -हाँ।
पहले तो, यह विचार बहुत अजीब लगा, पर सुनो ज़रा।
डॉ. आइक चाहते हैं कि अपने 40वें जन्मदिन पर...
मुझे अपना बार मिट्ज़वाह करना चाहिए।
-तुम्हारा बार मिट्ज़वाह हो चुका है। -हाँ।
एक दूसरा बार मिट्ज़वाह।
पहले वाले में क्या बुराई थी?
वह बहुत बुरा दिन था, याद है?
मैंने अपना हैफ़तोराह गड़बड़ कर लिया था,
और मैं जाकर शौचालय में छिप गया था।
पर माँ और डैडी को तुम पर बहुत गर्व हुआ था।
वे... वह उनके लिए कितना मायने रखता था।
जानता हूँ। पर...
ख़ैर...
वैसे, यह डॉक्टर थोड़ा लीक से हटकर लगता है, हँ?
हाँ, शायद।
पर बात यह है, वह बहुत परवाह करता है।
और मेरे बारे में उसने जो भी कहा है, वह सब सही है।
मेरा मतलब, वह मुझे सच में जानता है।
वह मुझे समझता है और थैरेपी काम कर रही है।
मुझे पता है ये बस शब्द हैं और ये बस भावनाएँ वगैरह हैं,
पर जब तुम उन्हें ऊँचा बोलते हो, वह सही कहता है, इससे तुम सशक्त बनते हो।
यह तुम्हें स्वतंत्र महसूस करवाता है।
इससे बहुत चैन मिलता है।
तुम समझ रही हो?
और मैं ऐसी चीज़ें महसूस कर रहा हूँ और कर रहा हूँ जो मैंने... मैंने कभी नहीं...
बात यह है कि उसकी हर सलाह मेरे लिए एकदम सही साबित हुई है
और अगर उसे लगता है मुझे यह करना चाहिए तो शायद मुझे यह करना चाहिए।
मार्टी।
मैं तुम्हारे लिए बहुत ख़ुश हूँ।
सच में बहुत ख़ुश हूँ।
पर तुम्हें ऐसे नहीं...
तुम्हें ऐसे जल्दबाज़ी करने की ज़रूरत नहीं है।
क्यों नहीं? यह बहुत उत्तेजक है।
मैं इसके लिए तैयार हूँ। मैं सच में तैयार हूँ। मैं...
मार्टी।
क्या यह इसलिए है क्योंकि तुम 40 वर्ष के होने वाले हो?
नहीं।
अधेड़ उम्र के संकट काल से निपटने के और भी तरीके हैं।
तुम एक कॉर्वेट खरीद सकते हो?
सच में, किसी वेश्या से संबंध बना लो। कोई तुम्हारे बारे में राय नहीं बनाएगा।
मुझे अच्छा महसूस हो रहा है, फ़िलिस।
क्या तुम मेरे लिए ख़ुश नहीं हो?
निस्संदेह मैं हूँ।
मैंने बहुत लंबे समय से ख़ुद को इतना जीवंत महसूस नहीं किया है।
शायद यह अच्छा हो सकता है।
और हम इसे एक साथ करेंगे, ठीक है ना?
एक परिवार के रूप में।
पर हमने इसे एक परिवार के रूप में ही किया था,
जब तुम 13 साल के थे।
इस बार अलग होगा।
इस बार ज़्यादा अच्छा होगा।
हाँ, मेरा यक़ीन करो, मिरियम।
फ़्लोरिडा के लिए मना कर दो। वहाँ मत जाओ। अपनी बात पर डटी रहो।
तुम्हारी माँ को इसका सामना करना ही पड़ेगा।
ठीक है। धन्यवाद।
-हैलो। -हैलो।
आज जल्दी आ गए।
तो, मैंने उसके बारे में सोचा, और मैं वह करना चाहूँगा।
यह तो बहुत बढ़िया ख़बर है।
मुझे सच में लगता है यह मेरे लिए अच्छा हो सकता है और, वह,
मेरी बहन सहमत नहीं है, पर...
पर वह मान जाएगी।
बस एक ही समस्या है, मेरा जन्मदिन तीन सप्ताह में है
और मुझे नहीं लगता मेरा मंदिर मुझे इसके लिए समय दे पाएगा।
कोई चिंता की बात नहीं। मैं अपने मंदिर से बात कर चुका हूँ।
-तुमने कर ली है? -हाँ।
मुझे लग रहा था कि तुम इसके लिए मान जाओगे।
मैं अपने रब्बी के क़रीब हूँ,
और कुछ साल पहले उनके मुश्किल समय के दौरान मैंने उनकी मदद की थी।
उन्हें इसे संभव बना कर ख़ुशी होगी।
उन्होंने उस दिन पहले ही किसी का बार मिट्ज़वाह निर्धारित किया हुआ है, तो दोनों इकट्ठे हो सकते हैं।
वाह। मुझे समझ नहीं आ रहा क्या कहूँ।
कहो तुम ख़ूब अभ्यास करोगे और बहुत बढ़िया प्रदर्शन करोगे।
मैं कुछ दोस्तों को बुला लूँगा। उससे जगह थोड़ी भर जाएगी।
रब्बी।
फ़िलिस, हैलो।
क्या मैं आपसे एक मिनट बात कर सकती हूँ?
ज़रूर, अंदर आओ।
मैं अपनी सिस्टरहुड मीटिंग के लिए जा रही थी,
और आपसे बस एक पल बात करना चाहती थी।
तुम्हें देखकर अच्छा लगा।
मैं इस बार मिट्ज़वाह के बारे में आपसे बात करना चाहती थी।
मैं इस बारे में आपके विचार जानना चाहती थी।
क्योंकि मुझे लगता है, यह मेरे माता-पिता और उनकी याद को अपमानित करता है।
कौन सा बार मिट्ज़वाह?
मार्टी का बार मिट्ज़वाह।
-तुम्हारा भाई, मार्टी? -हाँ।
उसके 40वें जन्मदिन के लिए यह अजीब सा विचार।
माफ़ करना, मुझे नहीं पता तुम क्या बात कर रही हो।
-तुम शुरू करो। -मैंने इसके बारे में पहले कुछ नहीं सुना।
तो मुझे और बताओ।
कलीसिया।
ठीक है, मार्टी। शुरू करो, कोशिश करके देखो।
माफ़ करना।
अच्छा, ठीक कर लेंगे।
बहुत अच्छे।
ऐमिली, तुम्हारी बारी।
कैसा चल रहा है यहाँ?
बहुत बढ़िया। मार्टी बहुत मेहनत कर रहा है।
अच्छा होगा करे। मुझे शर्मिंदा मत करना, मार्टी।
मेरे बहुत से दोस्त आ रहे हैं।
कोशिश करूँगा शर्मिंदा ना करूँ।
मैं उस बड़े दिन की अंतिम तैयारियाँ कर रहा हूँ।
रब्बी, मैं अभी भी आलियाह के क्रम का इंतज़ार कर रहा हूँ।
आप वह मुझे भिजवा देंगे?
-बिल्कुल। -ठीक है।
मुझे बॉलरूम की बिजली की जाँच करनी है।
मैं एक बहुत शानदार डीजे को जानता हूँ जो पार्टी में संगीत बजा सकता है।
अगर तुम्हें उसके पैसे देने से कोई एतराज़ ना हो।
जो भी तुम चाहो, डॉक।
बढ़िया। ठीक है। कुछ देर में मिलता हूँ।
रुकना, आइज़ैक, मुझे एक मिनट बात करनी है।
बच्चों, तुम बहुत बढ़िया कर रहे हो। करते रहो। एक साथ अभ्यास करो।
मुझे मैडिसन कलीसिया से रब्बी गोल्डबर्ग का फ़ोन आया था,
-तुम्हारे बारे में। -मेरे बारे में?
दरअसल, वह किसी फ़िलिस शपिरो के हेतु था।
तुम्हें पता है वह कौन है?
-मुझे नहीं पता। -मुझे लगता है वह मार्टी की बहन है।
वह क्या जानना चाहती थी?
तुम्हारे बारे में। हमारे मंदिर में तुम्हारी प्रतिष्ठा के बारे में जानना चाहती थी।
और क्या तुमने पहले कभी किसी मरीज़ के लिए बार मिट्ज़वाह करवाया है।
मुझे नहीं पता था मार्टी तुम्हारा मरीज़ है।
मुझे लगा वह केवल तुम्हारा दोस्त है।
हाँ, मार्टी... मार्टी मेरा एक मरीज़ है।
और यह जो हम उसके लिए कर रहे हैं, जो आप उसके लिए कर रहे हैं,
यह एक "उपचारात्मक-मिट्ज़वाह" है।
इस आदमी का 13वाँ जन्मदिन सारी ज़िंदगी इसके आगे बढ़ने में बाधा बना रहा है।
तुमने कितने लोगों को बुलाया है?
बहुत सारे। मतलब...
तुम्हें ठीक संख्या पता है?
शायद सौ के क़रीब।
वाह।
आपने?
हाँ। मुझे लगता है... मतलब... देखते हैं।
-लोग काफ़ी व्यस्त रहते हैं। -हाँ।
...वह मेरे साथ है।
भगवान उससे प्यार करते हैं।
उन्होंने तुम्हें यह ख़ुद बताया है?
ठीक है। चलो अब गाएँ...
मार्टी।
-हैलो। -एक मिनट रुक सकते हो?
ज़रूर। क्या बात है?
बैठो।
ठीक है।
तुम्हारी बहन का नाम फ़िलिस है ना? फ़िलिस शपिरो?
हाँ। क्यों?
वह किस तरह की इन्सान है, मार्टी?
मुझे याद है तुमने ज़िक्र किया था आजकल उसका कुछ कठिन समय चल रहा है,
पर क्या उसका किसी तरह का कोई गुप्त उद्देश्य है?
मैं समझा नहीं।
क्या उसे कभी कोई मानसिक बीमारी हुई है?
क्या किसी तरह के रासायनिक असंतुलन के लिए उसका कभी इलाज हुआ है?
-ऐसा कुछ हुआ है कभी? -नहीं।
मैं सावधान करने के साथ उसे बस समझने की कोशिश कर रहा हूँ।
मेरी मनश्चिकित्सक ख़तरे की घंटी बज रही है।
क्यों? क्या मतलब है तुम्हारा?
पता चला है वह मेरे बारे में पूछताछ कर रही है।
मंदिर फ़ोन करके मेरी प्रतिष्ठा के बारे में पूछा, यह देखने के लिए कि मैं भरोसे के लायक हूँ या नहीं।
-क्या? -मेरे, डॉ. आइज़ैक हर्शकॉफ़ के बारे में,
जो एनवाइयू मेडिकल स्कूल के बोर्ड का सदस्य है।
हे भगवान। डॉ. हर्शकॉफ़, मुझे समझ नहीं आ रहा मैं क्या कहूँ।
एक डॉक्टर होने के नाते, हम सबसे पहले किसी का बुरा ना करने की शपथ लेते हैं।
यह शपथ मैंने हमेशा बहुत गंभीरता से ली है और आज भी लेता हूँ।
तो जब कोई मेरे चरित्र पर सवाल उठाता है, मुझे तक़लीफ़ होती है।
-बहुत तक़लीफ़ होती है। -मुझे अफ़सोस है। मुझे माफ़ कर दीजिए...
मेरे पास मेरी प्रतिष्ठा के अलावा कुछ नहीं है। मैंने इसके लिए बहुत मेहनत की है।
-किसी से भी पूछ लो। कोई उँगली नहीं उठा सकता। -हाँ, जानता हूँ।
आप सबसे अच्छे हैं।
मुझे चिंता हो रही है, मार्टी।
मुझे चिंता हो रही है कि यह बहन तुम्हारा भला नहीं चाहती।
पर उसी ने तो मुझे थैरेपी लेने के लिए कहा था।
जानता हूँ पर क्या वह सच में चाहती है कि तुम्हारा विकास हो और तुम बदलो,
या वह तुम्हें एक ही समय में कैद रखना चाहती है?
ऐसे लोग ख़ुद कुछ काम नहीं करना चाहते।
तो जब वे दूसरों को विकास करते देखते हैं, उन्हें अपने लिए ख़तरा महसूस होता है।
-पर मुझे लगता है वह मेरा भला चाहती है। -तो फिर वह इसे नाकाम क्यों करना चाहती है?
मार्टी, जो मैं हूँ और जो मैं करता हूँ, भरोसा ही उसका आधार है।
होना ही पड़ेगा।
बिना भरोसे के, मैं कुछ नहीं हूँ। बिना भरोसे के, हमारे पास कुछ नहीं है।
मुझे तुम पर भरोसा है। मुझे तुम पर पूरा भरोसा है।
मैं उससे बात करूँगा। सच में करूँगा। उससे बात करूँगा।
वादा करता हूँ।
बस भी करो, डैनियल।
नहीं, मुझसे बात मत करो अपने अपर वेस्ट...
मुझे तुमसे बात करनी है।
-यह क्या कर रहे हो? -अभी।
अगर यह तुम्हारा कोई "काम पर हम काम करते हैं" वाला भाषण है,
मैं नहीं सुन...
-अभी वह नहीं सुन सकती। -तुमने उसके रब्बी को फ़ोन किया?
-क्या? -डॉ. आइक।
तुमने उसके रब्बी को फ़ोन किया।
तुम उसकी जासूसी क्यों करती फिर रही हो?
तुम इसलिए इतने परेशान हो?
मैं... मार्टी, मैं जासूसी नहीं कर रही। मैं तुम्हारा ध्यान रख रही हूँ।
तुमने मुझे शर्मिंदा किया, फ़िलिस। उसे बहुत बुरा लगा।
ख़ैर, मुझे उसकी परवाह नहीं है, मार्टी। मैं तुम्हारी परवाह करती हूँ।
परवाह करती हो? सच में?
मैं तुम्हारी बहन हूँ। मेरा काम ही यही है।
मार्टी, एक मिनट ज़रा रुक कर सोचो।
क्या... "रोशनी की ओर भागो, कैरल ऐन।"
तुम पागलों की तरह बात कर रहे हो।
तुम्हें सच में नहीं लगता कि एक थेरेपिस्ट के लिए
ऐसी सलाह देना अजीब है?
वह मेरी मदद करने की कोशिश कर रहा है।
पर उसने एक सीमा लांघी है।
कौन कहता है? तुम?
मैं बताता हूँ मुझे क्या लगता है।
मुझे लगता है तुम्हें दिख रहा है मैं बदल रहा हूँ और इससे तुम्हें अपने लिए ख़तरा महसूस हो रहा है।
यह तुम्हें लग रहा है? या उसे?
तुमने मुझे यह करने के लिए कहा था, फ़िलिस!
मैंने तुम्हें किसी से बात करने के लिए कहा था, अपना 13वाँ जन्मदिन फिर से मनाने के लिए नहीं कहा था।
ख़ैर, मैं यह कर रहा हूँ। ठीक है?
ठीक है।
जो भी है, मार्टी। ठीक है।
और अगर तुम मेरा समर्थन नहीं कर सकतीं, तो आना भी मत।
तो अब तुम वास्तव में 13 साल के हो गए हो।
अगर तुम्हें इसमें यक़ीन नहीं है, तो मैं नहीं चाहता तुम वहाँ आओ।
-तुम चाहते हो मैं तुमसे झूठ बोलूँ? -नहीं।
मुझे इसमें यक़ीन नहीं है। मुझे लगता है यह बचकाना है।
-बचकाना? -मुझे ऐसा ही लगता है।
-अच्छा है। ठीक है। -ठीक है।
तो फिर मत आना, अच्छा?
अगर तुम्हारा विचार बदल भी जाए, तो भी मत आना।
मार्टी।
ठीक है!
आज कितना ख़ास दिन है।
हमारे बी'ने मिट्ज़वाह में स्वागत है।
और उसके सभी परिवार के सदस्यों और दोस्तों का स्वागत है जो आज ऐमिली को
एक संपूर्ण यहूदी वयस्क के तौर पर अपना जीवन शुरू करते हुए देखेंगे।
और मार्टी का स्वागत है।
मार्टी, जो ऐसा करना जारी रखेगा।
पहला आलियाह।
क्या बात है!
हाँ।
बधाई हो।
बधाई हो, बधाई हो।
-बधाई हो। चलो जश्न मनाएँ।
-हाँ। -हाँ।
मैं मार्टी के बार मिट्ज़वाह पर जम कर नाचा
हाँ! सही है!
बार मिट्ज़वाह वाले लड़के से कुछ कहना चाहोगे?
वह, मैं ही हूँ बार मिट्ज़वाह वाला लड़का,
-पर अगर मुझे कुछ कहना होता तो मैं... -माफ़ करना, मैं...
अरे, बधाई हो।
फ़िलिस।
माफ़ करना, मार्टी?
मैं बॉनी हूँ। आइक की पत्नी।
बॉनी! अरे, बाप रे। हैलो।
-हैलो। -हैलो।
वह, मैंने तुम्हें अकेले खड़े देखा और मुझे भी पार्टियों की आदत नहीं है।
तुम्हें मिलकर बहुत ख़ुशी हुई।
तुम्हारा पति। क्या शानदार आदमी है।
बहुत शानदार आदमी है, हाँ।
ज़रूरी नहीं अच्छा डांसर भी हो।
मैंने उसे अपनी शादी के बाद आज इतने मज़े करते देखा है।
वह सच में मज़ा कर रहा है। उसके बहुत ढेर सारे दोस्त हैं।
हाँ, बहुत हैं।
समय आ गया है!
हवा नागीला, हवा नागीला
हवा नागीला वे-निस्मेखा
हवा नागीला, हवा नागीला
उधर जाओ, मार्टी!
मार्टी?
हवा नेरन्नेना, हवा नेरन्नेना
मार्टी। मार्टी, क्या हुआ?
मुझे शौचालय जाना है।
-हम सब बाहर तुम्हारा इंतज़ार कर रहे हैं। -हाँ, मैं जानता हूँ।
मुझे बस जाना...
मेरे पेट में दर्द हो रहा है।
मार्टी।
यह बस हो गया है, मार्ट... मुश्किल हिस्सा ख़त्म हो गया है।
-अब मज़े करने का समय है। -मैं जानता हूँ। बस...
मार्टी। मुझे नहीं लगता यह समस्याएँ असली हैं।
नहीं, यह असली है। हाँ। बहुत बुरा दर्द उठा है।
मैं अब तुम्हें कई हफ़्तों से जानता हूँ,
और मैंने ऐसा कुछ नहीं देखा जिससे लगे कि तुम्हें पाचनसंबंधी समस्याएँ हैं।
आज मैं तुम्हें एक ऐसे झूठ से मुक्ति दिलाता हूँ जिसे तुम और तुम्हारी बहन समेत
सब लोगों ने पिछले 30 साल से सच बना रखा है।
तुम्हें कुछ नहीं हुआ है।
छोटे बच्चों को पाचनसंबंधी समस्याएँ होती हैं।
असली मर्द सब बरदाश्त करते हैं।
अब, आ जाओ।
समय आ गया है।
ख़ैर...
मैं तुम्हारे अंकल की तरफ़ से बोलूँगी
जब मैं कह रही हूँ कि उनको अफ़सोस है वह आज यहाँ नहीं आ पाए।
बहुत, बहुत अफ़सोस है।
पर यही तो परिवार होता है ना, हँ?
परिवार उन लोगों का समूह होता है जिनकी माफ़ी तुम्हारे ऊपर उधार होती है।
कभी-कभी जिन लोगों से हम प्यार करते हैं, वे ऐसी चीज़ें करते हैं जिनसे हम सहमत नहीं होते।
कभी-कभी वे बहुत घटियापन करते हैं।
मेरी भाषा के लिए मुझे माफ़ करना।
अब चलो, हम खाएँ।
एक, दो, तीन।
उपशीर्षक अनुवादक: मृणाल अग्रवाल